Džolfa
Džolfa (pers. جلفا = Jolfā, azer. Culfa, arm. Ջուղա) – miestas šiaurės vakarų Irane, Rytų Azerbaidžano provincijoje, į šiaurę nuo Tebrizo, Arakso dešiniajame krante, priešais Azerbaidžano miestą Džulfą. Svarbus tranzitinis punktas. Praeina Kaukazo–Džolfos–Tebrizo geležinkelis. Miesto apylinkėse gausu senovinio architektūros paveldo – armėnų Šv. Stepono vienuolynas (pasaulio paveldo objektas), Čupano koplyčia, vandens malūno griuvėsiai.